El pianista Jorge Gil actuarà a Sagunt amb el grup de dansa Aescena
06 de maig 2019

​![](/media/egdf1j55/22_c_jorgegil.jpg)  
  

 El proper dissabte 11 de maig, a les 20.30 h, tindrà lloc en la plaça Cronista Chabret de Sagunt, un concert-espectacle a càrrec del pianista barceloní Jorge Gil Zulueta, acompanyat pel grup de dansa Aescena. Es tracta d'una representació a peu de carrer, concretament en la part del terraet de la Glorieta, de la qual els espectadors podran gaudir de manera gratuïta.  

  

Durant l'esdeveniment, que forma part de la programació cultural de la delegació de Cultura, Gil Zulueta interpretarà peces musicals de ragtime, un gènere musical nord-americà que es va popularitzar a la fi del segle XIX, i que compta amb ritmes procedents de la música africana, caracteritzat per una melodia sincopada.

  

Des de molt jove, Zulueta s'ha format musicalment de forma autodidàctica, col·laborant amb escoles de música, associacions culturals i exercint com a docent, conferenciant i concertista de piano arreu d’Espanya. A la fi de 2013, grava el seu disc Retalls, finançat a través de crowfunding. Actualment, està realitzant diversos concerts dedicats al compositor d’origen afroamericà Scott Joplin. D'altra banda, l'agrupació cultural Aescena, estarà dirigida per la coreògrafa Magdalena Fuertes.​

  

​

*   [](http://www.facebook.com/sharer.php?u=https://aytosagunto.es/va/actualitat/el-pianista-jorge-gil-actuara-a-sagunt-amb-el-grup-de-dansa-aescena/ "Facebook")
*   [](http://twitter.com/share?url=https://aytosagunto.es/va/actualitat/el-pianista-jorge-gil-actuara-a-sagunt-amb-el-grup-de-dansa-aescena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-pianista-jorge-gil-actuara-a-sagunt-amb-el-grup-de-dansa-aescena/ "Linked In")
*   [](mailto:?body=https://aytosagunto.es/va/actualitat/el-pianista-jorge-gil-actuara-a-sagunt-amb-el-grup-de-dansa-aescena/)